google/wiki40b huggingface dataset:
Bengt Hallberg

Bakgrunn

Bengt Hallberg gikk i lære hos Sixten Eckerberg (1945–46) og tok utdannelse i klassisk musikk ved Musikaliska Akademien i Stockholm, under Lars-Erik Larsson (1954–57).  Sitt første jazzarrangement gjorde han som 13-åring.

Jazzmusiker

Hans samtidige jazzkarriere begynte i Thore Jederbys orkester (platedebut 1948), etterfulgt av Bengt Hallberg Trio (plate 1950). Nasjonale samarbeid har vært i Arne Domnérus trio og Trio Con Tromba (med Jan Allan, Bengt Hallberg og Georg Riedel), med Lill-Babs og Hans Backenroth, med koret «Ad Libitum» (1994) samt andre grupper under eget navn.
Hallberg var med i Sveriges Radios Big Band fra 1956 til 1963. Hans filmmusikk innbefatter bl.a. musikk til Swing it, fröken (1956), Madicken-filmene av Astrid Lindgren.
Internasjonalt samarbeidet han med Stan Getz i flere opptak.  Hallberg var også med i settet med Clifford Brown på Metronome i Stockholm (15. september 1953), gjort tilgjengelig på platen Clifford Brown:  Complete Metronome & Vogue Master Takes (2002).  Han har også plateutgivelse med Thad Jones og Mel Lewis, og Gil Evans. 
Hallberg gjestet Norge først i 1959, da han underveis til USA på turne var innom Tønsberg Jazz Society og spilte med norske musikere. I februar året efter var han med sin kvintett på Metropol Jazz Club og opptrådte sammen med den norske sangersken Nora Brockstedt.  Med den svenske bassisten Lasse Petterson var han atter på Metropol den 7. desember 1964. Han arbeidet også med andre nordmenn, som vokalisten Karin Krog. Med Kjell Bækkelund utviklet han forestillingen «Kontraster», fremført på norsk radio såvel som scener fra  starten i 1964 og så sent som i 1973. Det var Kontraster han viste i Universitetets Aula sent i november 1967, den gang han også var innom Down Town med konsert.
Sammen med den svenske sangeren Alice Babs, den danske fiolinist Svend Asmussen med frue og vår egen pianist Per Asplin med frue, dro Bengt til Zanzibar under turneen, de hadde artistnavnet «Scandinavian Show» og gjestet Oslo blant annet i 1968, det året de også var innslag i Nordvisjonen, dette nordiske samarbeidet siden 1959, som også ble vist på NRK.  Fem dager før sin død i 1976, leste Jens Bjørneboe inn sine dikt på ei Zarepta-plate, til musikk av Hallberg samt de svenske Georg Riedel bass og Arne Domnerus saksofon, og den norske Egil Johansen trommer. Men, så i 1978 ble han gransket av «Det sakkyndige råd for åndssaker», etter å ha utgitt sin tolking av åndsverket Ja, vi elsker på Ole Paus sitt forlag Zarepta.
Han var også aktiv i Föreningen Svenska Tonsättare.
86. sydlige breddegrad

Dimensjoner

Ifølge WGS så er en lengdegrad ved 86 grader sør tilsvarende 7 791 km. Breddegradens totale lengde er på 2 805 km, det vil si 7% av ekvators lengde. Den ligger 9 555 km fra ekvator og 447 km fra sydpolen.

Regioner krysset

Den 86. sydlige breddegrad ligger fullt og helt på Det antarktiske kontinent.
Erik Dekker

Biografi

Dekker begynte som konkurransesyklist da han åtte år gammel konkurrerte for klubben de Peddelaars, og I 1983 vant han sin kategori I 1983-utgaven av Tour de Junior i Achterveld. Han var da tolv år gammel. I 1985 ble han valgt ut til å delta i det nederlandske juniorlandslaget. I denne tiden tok han blant annet sølv under U-21 VM i Bergamo i 1987, og som amatør tok han også OL-sølv i landeveisrittet i OL 1992 i Barcelona.
Den første proffseieren kom i en etappe i Baskerland rundt i 1994. Samme år debuterte han i Tour de France.
I løpet av 1997 viste det seg at han var mer enn et 'lagmedlem', blant annet deltok han i et rykk under Tour de France og senere samme år vant han både temporittet og sammenlagt under Ronde van Nederland. Dessverre signaliserte dette også starten på mange skader. Dekker mistet en stor del av sesongen i 1998 på grunn av en hamstringskade, og i 1999 ble han nektet han å delta i VM i landeveissykling i Verona. En test 9. oktober viste at hans blod hadde en hematokrittverdi på 52.
Hans beste år var 2000, da han vant tre etapper i Tour de France. Ingen annen rytter hadde dette året fler etappeseire enn ham. Høsten samme år vant Dekker sin første klassiker, Clásica de San Sebastián. I 2001 vant han Amstel Gold Race og verdenscupen sammenlagt. Dette året vant han nok en etappe i Tour de France. I 2002 vant han blant annet det nederlandske mesterskapet i landeveissykling og Tirreno-Adriatico, mens han også pådro seg et lårbensbrudd i et fall under klassikeren Milano-San Remo. Han deltok likevel i Tour de France og assisterte Karsten Kroon under seieren i den åttende etappen.
I 2003 slet han med en kneskade, selv om han hadde flere comebacks. Under et av disse vant han «Grote Prijs Erik Breukink». I oktober ble formen bedre, og han stilte til start under VM i landeveissykling.
Året etter, 2004, ble et godt år for Dekker. Han tok en 11.-plass under verdenscuprittet Milano-San Remo, en 5.-plass under Ronde van Vlaanderen, vant Ronde van Drenthe og vant Ronde van Nederland ett sekund foran russeren Vjatsjeslav Jekimov. Han avsluttet året med å vinne verdenscuprittet Paris-Tours 10. oktober. I desember 2004 ble det kjent at han ble den nye lederen av proffsyklistenes fagforbund, VVBW.
I 2006 måtte Dekker bryte Tour de France under 3. etappe på grunn av et fall som resulterte i hjernerystelse og skader på ansikt og tenner. Dette førte til at han la opp noen måneder tidligere enn planlagt, noe han offentliggjorde 7. august. Han sa da at han ikke hadde det i seg å kunne gjøre flere comebacks.
Han red sitt siste ritt i Nederland da han deltok i kriteriumsrittet De Gouden Pijl i Emmen 8. august, mens hans siste offisielle ritt fant sted på Curaçao 4. november 2006.

Priser

Dekker ble utropt til «Årets nederlandske sportsmann» i 2001, og han har blitt tildelt Gerrit Schulte-trofeen tre ganger, i 2000, 2001 og 2004.
Resolutebukta

Resolutebukta (engelsk: Resolute Bay) er en bukt sør på Cornwallisøya i Nunavut i Canada. Nord i bukta ligger Resolute, Resolute Bay Airport i nordvest.
Pu (Linfen)

Pu (kinesisk: 蒲县; pinyin: Pú Xiàn) er et fylke i provinsen Shanxi i Folkerepublikken Kina. Det er del av byprefekturet Linfen.
Befolkningen var på 97 949 innbyggere i 1999.

Kulturminner

Dongyuetempelet i Baishan (Baishan Dongyue miao, 柏山东岳庙) ble i 2001 oppført på Folkerepublikken Kinas liste over kulturminner.
Grand Terrace Ballroom

Grand Terrace Ballroom var en jazzklubb på Chicagos sørside, kjent for å ha huset
verdenskjente band i perioden 1921-1938.  Den tidligere garasje ble åpnet undernavnet Sunset Cafe i 1921 under ledelse av Ed Cox, og hadde bordsetting organisert i terrasser rundt scenen.
Band ledet av Carroll Dickerson, Louis Armstrong, Johnny Dodds, Fletcher Henderson, Count Basie og Earl Hines (1928–38) hadde fast
base her, og fungerte som arnested for unge musikere som Bix Beiderbecke,
Jimmy Dorsey, Benny Goodman og Gene Krupa.  Faste radiosendinger herfra,
ble kringkastet over USA.  I 1932 ble Al Capone tiltvunget medeier og ga musikerne datidens nødvendige beskyttelse.
Etter en renovering i 1937 endret navnet til Grand Terrace Cafe, og
stedet var nattklubb frem til 1950, da det ble kontorbygg.  Stedet ble i 1998
et av byens designerte landemerker.
Frakteka

Fraktekta

Som en større variant av den vanlige blekingsekan hadde den også den samme grunnleggende konstruksjon med sterkt fallende forstevn og akterstevn, et kort kjøl med størst dybde ved akterstevnen med et stort ror på akterspeilet. Forstevnen er tynn og høy, med et spring langs relingen, deretter utfallende sider over vannet forsterket med et antall spanter som lå tett langs innsiden av skroget.
Den har dekk forut og akterover som en halvdekker med et åpen lasterom midtskips. Som en fraktskute ment for transport av stein, grus og byggingsmateriale har fraktekta en kraftig konstruksjon. Øverst langs relingen er en ekstra bordgang som skansebekledning satt opp med fribord ved stevnene.
Fraktekan hadde bare en eneste mast med spriseil langt forut på fartøyet ved lasterommets forreste skott. Ved århundreskiftet fram til 1910-årene ble riggingen endret om til gaffelseil på masten som kan tars ned om man skulle under en bro. I 1930-årene og 1940-årene fikk fraktekerne innenbordsmotor montert i kahytten under akterdekket. I de siste tiårene mot 1970-tallet var fraktekerne motoriserte lasteskuter uten rigg eller seil for lokal tungtransport i den sørsvenske skjærgården.
Dens rolle som et transportfartøy som ikke stakk så dypt som dampfartøyer og havgående lastefartøyer, var viktig for oppbyggingen av tettstedene, byene og infrastrukturen langs kysten der det også var stenhuggerier flere steder. Den normale lasteevnen på en frakteka er på mellom 18 og 25 tonn.
Ingen av fraktekerne har blitt bevart for ettertiden, den siste som var oppmålte, er en frakteka fra Senoren i Karlskrona skjærgård, trolig bygget i 1940-årene. Den var 12,5 meter i lengde, 4,2 meter i bredde og 1,3 meter i dybde.
Souls (serie)

Souls-serien (ソウルシリーズ Sōru shirīzu) er en serie action-rollevideospill utviklet av FromSoftware. Serien begynte med utgivelsen av Demon's Souls for PlayStation 3 i 2009. Demon's Souls ble fulgt av Dark Souls i 2011 og oppfølgerne Dark Souls II i 2014 og Dark Souls III i 2016.
Souls-spillene spilles fra et tredjepersonsperspektiv, med fokus på våpen- og magibasert kamp mot monstre, i tillegg til utforskning. Spillere sloss mot bosser, møter andre ikke-spillerstyrte spillere, og reiser gjennom områder som ser ut som om de er fra middelalderen for å komme seg frem i spillet og handlingen. Serien er spesielt kjent for å ha en høy vanskelighetsgrad.
SquashFS

SquashFS er et komprimert filsystem for lesing som ble introdusert den 23. oktober 2002. Den 23. mars 2009 ble det integrert i versjon 2.6.29 av Linuxkjernen. SquashFS komprimerer datafiler, inoder og kataloger, og støtter blokkstørrelser på opp til 1 Mb for støtte kompresjon.
SquashFS blir brukt i innebygde systemer med mnemonics, hvor det er behov for lav overhead.
Hasund skole

Hasund skole er en skole som ligger i Hasund skolekrets i Ulstein kommune. Ligger syv minutter med bil fra sentrum. Butikken Straumane Handelslag holder til rett ved siden av.
Skolen ble først bygget ved broa over til Dimnøya i 1879 med et klasserom. Et nytt og større klasserom ble bygget på i nordenden i 1908. Klasserommet målte 10 * 12 alen som er cirka 6,1 * 7,3 meter. Skolen ble bygget på nytt der den står i dag og stod ferdig i 1954. En ny og større skole ble bygget rett bak i 1991 og den gamle ble revet. På tomten til den gamle skolen står det i dag en basketballbane. Fotballbanen ble til ballbinge for 2-3 år siden.
Boksing under Asialekene 1958

Boksing under Asialekene 1958 ble arrangert i Tokyo i Japan i 1958. Det var andre gangen som boksing var på programmet under Asialekene. Det var ti vektlasser og Japan ble beste nasjon med seks gullmedaljer foran Sør-Korea med to.
I drømmens land

I drømmens land er et musikkalbum med Anita Hegerland, utgitt i 1972.
Isfjellbukta

Isfjellbukta er en 8 km bred bukt nordøstfor Isøyane, sørvest i Wedel Jarlsberg Land på Spitsbergen, Svalbard. Bukta er avgrenset av Kapp Borthen med fyrlykt og norske fangstminner i vest, Isøyane i sørvest, og Torellmorenen og deretter Skoddebukta med Austre Torellbreen i sørøst. Bukta er grunn med en rekke små holmer og skjær.
I botnen av bukta når den mektige (Vestre) Torellbreen helt ut i sjøen. Området tilhører Sør-Spitsbergen nasjonalpark.
Utenfor bukta i sør ligger Isøyane med Isøyane fuglereservat.
Requiem (fanzine)

Requiem er en fanzine som ble startet i Bodø i 1982. Denne startet etter ett år å utgi kassetter og senere andre ting som diktsamlinger og avholde konserter. Fra 1986 til 1990 hadde selskapet tilhold i Oslo før det flyttet tilbake til Bodø hvor det stadig er aktiv.
Norgesmesterskapet på ski 1978

Norgesmesterskapet på ski 1978 var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Konnerud, Kongsberg og Lillehammer.

5 km

Dato: 4. februar
Sted: Konnerud

10 km

Dato: 1. februar
Sted: Konnerud

20 km

Dato: 28. januar
Sted: Konnerud

3 x 5 km stafett

Dato: 5. februar
Sted: Konnerud

15 km

Dato: 31. januar
Sted: Konnerud

30 km

Dato: 28. januar
Sted: Konnerud

50 km

Dato: 5. februar
Sted: Konnerud

3 x 10 km stafett

Dato: 3. februar
Sted: Konnerud
Sumpbladvikler

Utseende

En middelsstor (vingespenn 16-22 millimeter), brunlig vikler med brede vinger. Fargen er svært variabel men forvingens grunnfarge er gjerne mer eller mindre brun. Vingen har vanligvis to mørke flekker ved framkanten, den innerste er firkantet og den ytterste oval. Bak den ytterste flekken er det gjerne en liten, rund, svart flekk. Lyse individer har tydelige, fine, brune tverrstreker. Bakvingen er brunhvit.

Levevis

Arten lever i sumper og andre fuktige steder. Larven kan leve på mange av de plantene som vokser der. De voksne sommerfuglene flyr mellom mai og september.

Utbredelse

Arten finnes i Europa, bortsett fra de nordligste delene.
I Norge er den utbredt på Sørlandet og det sørlige Østlandet. Den er vurdert som sårbar (VU) på den norske rødlisten fra 2010.
Titans sjøer

Titans sjøer er ansamlinger med etan og metan i væskeform som har blitt oppdaget av Cassini-sonden, og som har vært antatt å eksistere lenge. De store er kjent som maria (hav) og de mindre er kjent som lacūs (innsjøer).
Ski bibliotek

Ski bibliotek er et bibliotek i Ski kommune i Akershus. Biblioteket flyttet inn i nye lokaler i Ski Storsenter i 2003. Fra samme dato ble Ski lokalhistoriske arkiv en del av biblioteket.

Historikk

Kråkstad folkeboksamling ble startet i 1907. Ski bibliotek så dagens lys i 1922, Siggerud bibliotek åpnet i 1946, og Langhus bibliotek åpnet i 1962. I 1964 begynte Ski kommune å bygge opp sitt desentraliserte biblioteksystem med hovedbibliotek i Ski sentrum og filialer på Kråkstad, Siggerud og Langhus. Kråkstad filial ble lagt ned i 1999 og Langhus filial ble midlertidig lagt ned i 2002. Siggerud filial ble lagt ned 1.1. 2011 I 2003 ble Ski lokalhistoriske arkiv en del av Ski bibliotek.

Nøkkeltall

Biblioteket hadde totalt 171 017 utlån og 174 809 besøkende i 2009, og besvarte 19 630 spørsmål fra lånerne. 
Åpningstimer

Antall åpningstimer (1.oktober 2007)
- Hovedbiblioteket: 43 timer per uke (reduserte åpningstider i juni, juli og august)
- Ski lokalhistoriske arkiv: hovedbibliotekets åpningstid
Ansatte

Ved Ski bibliotek er det 12 ansatte (1.oktober 2007)
- Hovedbiblioteket: 9,85 årsverk
- Ski lokalhistoriske arkiv: 0,8 årsverk

Ski lokalhistorisk arkiv

Arkivet er en del av bibliotekdriften og har nå vært i drift siden 2002. I magasinet oppbevares rundt 160 hyllemeter lokalhistorisk arkivmateriale. Grunnstammen i arkivet er Det gamle Kråkstadarkivet med arkivmateriale fra tiden fram til 1931 for Kråkstad og Ski sogn og arkivmateriale fra 1931-1963 for Kråkstad (den perioden da Kråkstad var egen kommune). I tillegg oppbevarer Ski lokalhistoriske arkiv en rekke private arkiv. I alt har arkivet pr. 14. august 2007 registrert 127 arkiv i sin samling. Rundt halvparten av disse er privatarkiv. Lokalhistorisk arkiv har også en omfattende fotosamling der 2588 bilder er digitalisert og gjort tilgjengelige via bibliotekets nettsider. Ytterligere 2000 bilder vil bli digitalisert i løpet av 2007. Ski lokalhistoriske arkiv har videre også en samling eldre lydopptak og ca. 2300 kassetter med materiale fra TV Follos virksomhet på 1990-tallet. Ikke noe av dette materialet er digitalisert.
Kommunestyrevalg i Skien

Resultater fra Kommunestyrevalg i Skien kommune. Kommunestyret i Skien styres etter formannskapsmodellen.
Hans og Per

«Hans og Per» er en barnesang med tekst av Margrethe Munthe til en tradisjonell melodi (Kjerringa med staven). Sangen sto i «Kom skal vi synge» fra 1905.

Teksten

1.Mor skal bake kake, Hans og Per vil smake,

får jeg skrape fatet begge to de ber.

Mor hun sier nei, da hyler Hans og Per

og i kroken putter mor de stygge gutter.
2.Mor hun baker kake Hans og Per vil smake,

mor hun går til ovnen setter kaken inn.

Hans og Per ifra kroken farer som en vind,

griper etter fatet begge vil de ha det.
3.Mor hun baker kake Hans og Per vil smake

begge to vil skrape begge fatet tar,

og i hver sin ende haler de og drar

fatet med rabalder bums i gulvet faller.
4.Mor hun bakte kake de fikk ikke smake,

Hans og Per de fikk nok annet traktement.

De fikk smake riset begge hver sin gang

de var ikke snille derfor gikk det ille.
Nidhogg

Nidhogg (norrønt: Níðhǫggr) er i den norrøne mytologien den ormen som bor under den ene av røttene til verdenstreet Yggdrasil. Nidhogg er omtalt hos Snorre Sturlason i Gylvaginning i Den yngre Edda.
Nidhogg er en diger orm som ustanselig forsøker å gnage istykker den delen av Yggdrasils rot som ligger over brønnen Kvergjelme (Hvergelme), slik at treet skal råtne og dø. Men hver kveld øser nornene Urd, Verdande og Skuld vann fra Urdarbrønnen over sårene på røttene etter Nidhoggs bitt, slik at treet ikke råtner. Ormen livnærer seg på «lik av daude». Men til tross for Nidhoggs stadige gnaging og bitt, og til tross for at vær og vind river i bark og grener og blader, har Yggdrasil en egen livskraft som gjør at treet gjennom all tid står oppreist og sterkt.
Ekornet Ratatosk farer opp og ned i treet Yggdrasil og formidler hatske ord mellom Nidhogg og ørnen som sitter i toppen av treet.
Mytologiforskeren Hilda Ellis Davidson hevder at Nidhogg «kanskje bare er en ny forstilling om den store ormen i dypet, Midgardsormen»
Matsentralen Norge

Medlemmer

I dag finnes det matsentraler i Oslo, Tromsø, Bodø, Trondheim og Bergen. Det jobbes med matsentraler i Rogaland, på Sørlandet og i Vestfold/Telemark

Miljøinnvirkning

I 2017 omfordelte nettverket av matsentraler over 1 400 tonn mat til mennesker i nød. Dette tilsvarer 2,8 millioner måltider, med en miljøfordel på 4 200 tonn CO₂  ekvivalenter. Nettverket av matsentraler forventer å omfordele opp mot 2000 tonn / 4 mill. måltider i 2018.
FIFA 09

Ligaer og lag

Det er over 500 lag og 29 ligaer i spillet, i tillegg til 48 landslag, to mindre enn i FIFA 08.
Sentralmassivet

Sentralmassivet (fransk: Massif Central, oksitansk: Massís Central / Massís Centrau) er en fjellregion i det sentrale Syd-Frankrike. Regionen ligger vest for elven Rhône og består av fjell, platåer og utdødde vulkaner, blant annet områdets to høyeste fjell, Puy de Sancy på 1 885 meter, og det 1 856 meter høye Plomb du Cantal.
Sentralmassivet er forholdsvis tynt befolket og omfatter blant annet store skogsområder. Hovedbeskjeftelsen til befolkningen i området er gårdsdrift og meieriproduksjon.

Administrasjon

Sentralmassivet består generelt av følgende départementer: Allier, Ardèche, Aveyron, Cantal, Corrèze, Creuse, Haute-Loire, Haute-Vienne, Loire, Lot, Lozère, og Puy-de-Dôme.
Sentralmassivet består av følgende regioner: Auvergne, Limousin. Regioner som ligger kun delvis innenfor Sentralmassivet: Languedoc-Roussillon, Midi-Pyrénées, og Rhône-Alpes.
De største byene i området er Saint-Étienne og Clermont-Ferrand.
VM i turn 1994 (Dortmund)

Det 30. verdensmesterskapet i turn ble arrangert 15. til 20. november 1994, i Dortmund, Tyskland. 
Kun lagkonkurranse var med i dette VM, de inidividuelle konkurransene ble arrangert i et eget VM tidligere på året.
Tasta Idrettslag

Fotball

Tastas seniorlag i fotball holder per 2011 til i 4. divisjon.
Piper PA-18 Super Cub

Spesielle tekniske løsninger

Cuben har fotbrems for hvert hovedhjul som ikke betjenes av øvre del av fotpedalene, men det er små separate pedaler som betjenes med hælene. Dette gjelder både for framsete og baksete. 
På veggen til venstre og litt bak for flygeren  (i framsetet) er en sveiv som styrer høyderorstrim. Den roterer en skrue som hever eller senker fremre kant av horisontale haleflate som høyderoret er hengslet i bakkant. Gasshåndtak sitter på venstre karm under sidevinduet. Ved betjening av trimsveiva på sideveggen kan albuen komme bort i baksetets gasshåndtak og redusere gasspådraget. Trykknappen som starter sending på radioen sitter ikke på stikka, men på venstre karm bak gasshåndtaket.
Døra på høyre side av flykroppen består av to deler , en øvre som er vindu og hengslet i overkant, og en nedre som er hengslet i underkant. Når disse er åpne kan man sette seg på nedre hengselkant, og sitter da like under setenivå. En må trekke bena godt til seg for å få dem inn i den litt trange åpningen. Med litt lange ben vil bena fort treffe nedre kant av dashbordet.
Super Cub har flaps, noe som mangler på de andre Cubene. Flapsen betjenes med et langt håndtak montert i gulvet til venstre for benet til flygeren i framsetet.
Super Cuben flyges fra framsetet om flygeren er alene, i motsetning til de mindre modellene som flyes fra baksetet.
Flere Super Cuber er utstyrt med ekstra store hjul for å kunne lande på noe ujevnt underlag utenom flyplass.
Det er vanlig å montere flottører om sommeren for å bruke Super Cuben som sjøfly. Det er også vanlig å montere ski for å lande på snø. Det kan også monteres ski med utsparing for hjulene, slik at flyet både kan flyes til/fra rullebaner med fast dekke og til/fra snødekte flater.

Utvikling og varianter

PA-18 Super Cub ble produsert fra 1949 utstyrt med enten en Continental C-90 motor med en ytelse på 90 hk som PA-18-95 eller en Lycoming O-235 med en ytelse på 105 hk som PA-18-105. I 1952 ble PA-18-135 med en 135 hk Lycoming O-290 introdusert, og fra 1955 PA-18-150 utstyrt med en 150 hk Lycoming O-320. Enkelte gjenoppbyggede Super Cub PA-18-150 kan ha motorer på 160 eller 180 hk.

Militære varianter

PA-18 Super Cub ble produsert for militært bruk som forbindelsesfly, treningsfly og artilleriobservasjonsfly. L-18C tilsvarte den sivile modellen PA-18-95 og i alt 838 fly ble levert. De fleste til den amerikanske hær, men 108 ble levert til andre land inkludert 16 fly til Norge. L-21A var utstyrt med O-290-11 motor med en ytelse på 125 hk og L-21B tilsvarte den sivile modellen PA-18-135. 150 L-21A og 584 L-21B ble produsert.

Forsvarets L-18C Super Cub

Forsvaret anskaffet 16 Piper L-18C Super Cub i 1955 for bruk som artilleriobservasjonsfly. Disse ble satt opp i egne OP-vinger i Feltartilleriet og ble fløyet av artillerioffiserer.

Piper PA-18 Super Cub i filmer

Piper PA-18 Super Cub ble brukt i stuntscener i James Bond-filmen Licence To Kill fra 1989.
Selvbetjening

Selvbetjening er det at en kunde i en forretningsvirksomhet betjener seg selv, finner og velger varer og tjenester, transporterer og betaler i en kasse eller i en betalingsterminal. Typiske eksempler på virksomheter basert på selvbetjening er dagligvareforretninger og supermarkeder, faghandel innen møbler og verktøy, bensinstasjoner, kafeteriaer og buffetrestauranter, mini- og nettbanker.
Amerikaneren Clarence Saunders tok patent på selvbetjening i detaljhandelen i 1917.
Fra 1950-årene har selvbetjening utviklet seg til å bli dominerende innen detaljhandel, men deler av faghandelen har fortsatt utstrakt diskekspedisjon siden rådgivning og veiledning fra fagkyndig personale er en viktig del av kjøpsprosessen i en del bransjer.
Mesterjobb bemanning

Mesterjobb Bemanning er et norsk vikarbyrå som leier ut faglært arbeidskraft til entreprenører i bygge- og anleggsnæringen. Selskapet ble etablert i 2006 og er eiet av Motivus Holding AS (33 %), Kasin Holding AS (33 %) og Wiksen Holding AS (33 %). 
Mesterjobb Bemanning er majoritetseier (51 %) i datterselskapet Mesterjobb Human Resources PL, et polsk rekrutteringsselskap med hovedsete i Płock. Selskapet har hovedkontor på Fornebu og distriktskontor i Alta.
Mesterjobb Bemanning omsatte i 2008 for 60,5 millioner.
Metipocregyes

Utseende

Middelsstore trebukker, mørkt gråbrunt-spraglete. Antennene er nokså kraftige, omtrent så lange som kroppen. Pronotum er tønneformet uten pigger på sidene, dekkvingene parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Laos og Vietnam).